CELEX: 62013TN0660
Language: da
Date: 2013-12-12 00:00:00
Title: Sag T-660/13: Sag anlagt den 12. december 2013 — Den Tjekkiske Republik mod Kommissionen

15.2.2014   
            
            
               DA
            
            
               Den Europæiske Unions Tidende
            
            
               C 45/41
            
         Sag anlagt den 12. december 2013 — Den Tjekkiske Republik mod Kommissionen
   (Sag T-660/13)
   2014/C 45/71
   Processprog: tjekkisk
   
      Parter
   
   
      Sagsøger: Den Tjekkiske Republik (ved M. Smolek og J. Vláčil, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens delegerede forordning (EU) nr. 886/2013 af 15. maj 2013 om supplering af Europa-Parlamentets og Rådets direktiv 2010/40/EU hvad angår data og procedurer for vederlagsfri tilrådighedsstillelse, om muligt, af et minimum af generel trafiksikkerhedsinformation (EUT L 247, s. 6), annulleres i sin helhed.
            
         
               —
            
            
               Europa-Kommissionen tilpligtes at betale sagens omkostninger.
            
         
               —
            
            
               Subsidiært har sagsøgeren nedlagt påstand om annullation af den anfægtede forordnings artikel 5, stk. 1, artikel 9 og artikel 10, stk. 1, litra a).
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1)
            
            
               Første anbringende om en tilsidesættelse af artikel 7, stk. 1, i direktiv 2010/40/EU (1), sammenholdt med artikel 5, stk. 1, og artikel 6 heri.
               Sagsøgeren har i denne forbindelse anført, at Kommissionen ved at vedtage den anfægtede forordning har overskredet beføjelsen i henhold til artikel 7, stk. 1, i direktiv 2010/40, sammenholdt med artikel 5, stk. 1 og artikel 6 heri.
            
         
               2)
            
            
               Andet anbringende om en tilsidesættelse af artikel 209 TEUF.
               Sagsøgeren har i forbindelse med dette anbringende gjort gældende, at Kommissionen med vedtagelsen af den anfægtede forordning har overskredet sin delegerede beføjelse til at vedtage ikke-lovgivningsmæssige retsakter i henhold til artikel 290 TEUF.
            
         
               3)
            
            
               Tredje anbringende om en tilsidesættelse af artikel 13, stk. 2, TEU.
               Sagsøgeren har herved gjort gældende, at Kommissionen med vedtagelsen af den anfægtede forordning har overskredet den kompetence, der er tillagt den ved traktaterne.
            
         
      (1)  Europa-Parlamentets og Rådets direktiv 2010/40/EU af 7.7.2010 om rammerne for indførelse af intelligente transportsystemer på vejtransportområdet og for grænsefladerne til andre transportformer (EUT L 207, s. 1).